OpenLLM-France/wikimedia huggingface dataset:
# Aretxua

Aretxua edo Arietzu, Berriz eta Mallabia (Bizkaia) arteko mugan kokaturiko mendia da. Ariatsu izenarekin ere ezagutua, 487 altuera eta harrizko gurutzea du tontorrean, aipatutako udalerrien arteko mugarria ere badena. Osmagain tontor altuagoarekin osatzen du mendilerroa. Mallabiko Arietzu Mendi Taldeak, mendiaren omenez darama izena. 1992an, mendi taldearen urteurrenean, hiru haritz landatu zituzten tontorrean.
Mendi honetara ondorengo igoera puntuetatik igo daiteke: Berriz, Mallabia eta Zaldibar.

## Kanpo estekak

* Arietzu, http://www.euskal-herria.org/
* Datuak: Q112785572
* Multimedia: Aretxua / Q112785572
# Aretz Igiñiz

Aretz Igiñiz (Hendaia, 1983ko ekainaren 3a) lapurtar errugbilaria da, harroin moduan aritzen dena.

## Ibilbidea

* 2005- : Aviron Bayonnais (Top 14)
* Datuak: Q2860862
* Multimedia: Aretz Iguiniz / Q2860862
# Anomalopus

Anomalopus Scincidae familiako narrasti genero bat da. Australian bizi dira.

## Espezieak

* Anomalopus brevicollis Greer & Cogger, 1985
* Anomalopus gowi Greer & Cogger, 1985
* Anomalopus leuckartii (Weinland, 1862)
* Anomalopus mackayi Greer & Cogger, 1985
* Anomalopus pluto Ingram, 1977
* Anomalopus swansoni Greer & Cogger, 1985
* Anomalopus verreauxi Duméril & Duméril, 1851

## Kanpo estekak

* Datuak: Q771342
* Multimedia: Anomalopus / Q771342
* Espezieak: Anomalopus
# Arantza Sestayo

Arantza Sestayo (Donostia, 1964) gipuzkoar margolari eta ilustratzailea da, marrazki gotiko eta sentsualak egiten dituena.

## Lanak

* The Art of Arantza (2005)
* Duende
* Besos Malditos (2010)
* Vampiros, El Mundo de las Sombras Ilustrado (2010)
* Spectrum, The Best in Contemporary Fantastic Art (2012-2017)
* A Game of Thrones: The 20th Anniversary Illustrated Edition (2016)

## Kanpo estekak

* Datuak: Q5702315
* Multimedia: Arantza Sestayo / Q5702315
# Arantza Sinobas

Arantza Sinobas (Legazpi, Gipuzkoa) erdal telebista-aurkezlea, antzerkiko eta telesailetako aktorea, moda diseinatzailea eta estilista da. Hemezortzi urte bete arte Legazpin bizi izan zen; gero, Madrila jo zuen Zuzenbideko ikasketak egitera. Madrilen hamabi urtez eta Bartzelonan zortzi urtez bizi izan zen. Gaur egun Bilbon bizi da.
ETB2 katean hainbat saiotako aurkezle izan da: Factor Humano, El Topo, Aspaldiko eta Ni más ni menos. Antena 3 telebista katean ere aritu da, Los más buscados saioa aurkezten. Aktore gisa, Hospital Central, El secreto, Campus eta Aquí no hay quien viva telesailetan parte hartu du.

## Erreferentziak

* ↑ Maria LIZARDI: «Arantxa Sinobas: "Bada esaten duenik ikusleei zaborra ematen zaiela, hori delako eskatzen dutena, baina ni ez nator bat horrekin"», Administrazioa Euskaraz, 39. zenbakia, 2003ko urtarrila.
* ↑ «Visitamos Cocochulo Shop», Viste Adecuadamente webgunea.
* ↑ Rosana LAKUNZA: «Arantza Sinobas, presentadora de Ni más ni menos en ETB-2: "Lo único que me daba fuerza era el público"», Diario de Noticias de Álava, 2011-02-26.
* ↑ Rosana LAKUNZA: «Arantza Sinobas, copresentadora de Aspaldiko en ETB-2: "Soy consciente de que Antxon Urrosolo no despierta indiferencia: o lo amas o lo odias"», Deia, 2010-02-17.

## Kanpo estekak

* «Arantza Sinobas, presentadora de televisión», Vimeo webguneko bideoa.
* Datuak: Q12253846
# Arantza Urkaregi

Arantza Urkaregi Etxepare (Donostia, 1954ko apirilaren 23a - ) sindikalista, feminista eta politikari abertzale ezkertiarra da.

## Ibilbidea

Estatistikan aditua, EHUko irakaslea Zientzia eta Teknologia Fakultatean, STEE-EILASeko sindikalista. EMK-ko partaide iza zen diktadura bukatu zenean, gero Abertzale Sozialistak taldeko Bilboko Udaleko zinegotzia eta Euskal Herriko mugimendu feministan militante izan zen hastapenetatik. Hala azaldu zuen 2002an Euskaldunon Egunkarian elkarrizketan 1977an burutu ziren Euskal Herriko I. jardunaldi feministei buruz:
   «Bizkaiko Emakume Asanblada 1976an eratu zen, eta, gero, Donostian-eta taldeak sortzen hasi ziren. Ipar Euskal Herrian ere bazen emakume talde bat. Beraz, mugimendu feminista hasi berria zen topaketak egin ziren garaian, eta, hain zuzen ere, behar horixe sumatzen zen: borroka feminista bazela adieraztekoa. Premia hori dago topaketen oinarrian. Han batu ginen emakume gehienak frankismoaren kontrako borrokatik gentozen; kontzientzia politikoa hedatuta zegoen, era batera edo bestera. Baina sentitzen genuen emakume izateagatik zapalkuntza berezi baten menpe geundela. Aurkikuntza hori egin genuen eta azalarazi nahi genuen».
2009an atxilotua izan zen, Batasuna berreraikitzea leporatuta. Denbora gutxira fidantzapean aske utzi eta 2012an izandako epaiketan errugabetua izan zen.
Arantza Urkaregik hainbat artikulu eta liburu argitaratu ditu matematikaz. Euskal komunitate zientifikoaren Inguma datu-basean, berak idatzitako 40 lan baino gehiago agertzen dira.

## Lanak

* Bioestatistika: oinarrizko ikastaroa. Arantza Urkaregi Etxepare, Inma Arostegi Madariaga UPV/EHU, 2014.
* Bioestatistika (2. argitarapena), UEU, 1991.
* Bioestatistika, UEU, 1985.

## Erreferentziak

* ↑ Eskisabel, Idurre. (2002). «Emakumeak emakumea topatu zuen» (pdf) Euskaldunon Egunkaria.
* ↑ Arantza Urkaregiren produkzioa Inguma datu-basearen arabera (>40 produktu)

## Kanpo estekak

* Datuak: Q12253847
* Multimedia: Arantza Urkaregi / Q12253847
# Arantza azpiko hobi

Eskapularen aldeko arantza azpiko hobia edo hobi infraespinosoa hobi supraespinosoa baino handiagoa da. Bere hezur-muineko bi herenek arantza azpiko muskulua sorrarazten dute.

## Kanpo estekak

* Datuak: Q837926
* Multimedia: Infraspinatous fossa / Q837926
# Arantza San Sebastian

Arantza San Sebastian Mateos (Donostia, Gipuzkoa, 1958ko abuztuaren 30a) Irakaslea, feminista eta sare-sozialetako iritzi-emailea da. Hezkuntza-aholkularia ere izan da urte askotan, blogaria eta hedabideetako kolaboratzailea.

## Biografia
### Ikasketak

Elizbarrutiko Irakasle Eskolan, Donostiako apaiztegian egin zituen ikasketak. Enkarni Genua, Imanol Urbieta, Jesus Mari Goñi eta beste batzuk izan zituen irakasle. Bi urte egin zituen han, eta gero lanean hasi zen: Jakintza ikastolatik deitu zioten, haur hezkuntzan aritzeko. Unibertsitate ikasketen hirugarren ikasturtea EHUn egin zuen, Ategorrietan, lanarekin uztartuz. Arantzaren esanetan:
   EHUkoa beste mundu bat zen; ez zegoen euskararik.

### Euskara

Giro euskaltzalea izan zuen etxean, baina, etxeko hizkuntza gaztelania zen. Amak ez zuen lortu euskara ikastea hitz egiteko moduan; aitak bai, baina muga batzuekin. Familia abertzale batean hazi zen, eta txikitatik ikasi zituen kantuak, dantzak eta Euskal Herriarekiko maitasuna, baita independentziaren alde borrokatu behar zuela ere.
Antiguako Jakintza ikastolako gau eskolan ikasi zuen euskara. Aitak eta beste herritar batzuek sortu zuten Jakintza.

### Irakasle ibilbidea

1979-80 ikasturtean, Jakintza ikastolan irakasle hasi zen Eskolaurrean (Haur Hezkuntza) eta, handik gutxira, Oinarrizko hezkuntza orokorrean (Lehen Hezkuntzan) jardun zuen.
Irakasle eta IKTen arduraduna izan da Jakintza ikastolan (Donostia) 1979tik 2011ra eta 2013-14an. 33 urtez.

### Aholkulari

Lan ibilbideko azken urteetan, Lehen Hezkuntzako aholkulari jardun zuen Donostialdeko Berritzegunean. 2011tik 2013ra eta 2014tik 2021era.

### Bestelakoak

* Blogaria ZuZeu orainkarian 2009tik apirilaren 2013ra arte.
* Berria egunkarian zutabe idazlea 2011ko irailetik 2012ko abuztura.
* 2011n Eskola hiztun bila jardunaldian parte hartu zuen, Gasteizko Udalak antolatuta.

### Erretiroa

2021ean hartu zuen erretiroa. Aurreratu egin zuen, lasaiago bizitzeko, kirola egiteko, irakurtzeko, idazteko, gitarra jotzen berriro ikasteko, etxekoei laguntzeko...

## Erreferentziak

* ↑ Goikoetxea, Jakes. ««Gaur egun dena kontsumitzen dugu. Berdintsu gertatzen da hezkuntzarekin»» Berria (Noiz kontsultatua: 2022-06-20).
* ↑ San Sebastian, Arantza. Zuzeu. .
* ↑ San Sebastian, Arantza. «Arantza San Sebastian» Berria (Noiz kontsultatua: 2022-06-20).
* ↑ Eskola hiztun bila. Vitoria-Gasteiz. .

## Kanpo estekak

* Arantza San Sebastian, ikastetxeetako baliabide digitalez (2011-11-14) YouTube
* Datuak: Q112653190
* Multimedia: Arantza San Sebastian / Q112653190
# Arantza Santesteban

Arantza Santesteban Pérez (Iruñea, 1979) nafar historialari eta zinemagilea da, Zinema dokumentalean diplomatu zen 2012an Bartzelonan.

## Ibilbidea

Historia lizentziaduna Euskal Herriko Unibertsitatean. 2007ko urriaren 4an Batasunako Mahai Nazionaleko beste buruzagi batzuekin batera -garai hartan Alderdien Legearen ondorioz legez kanpo zegoena- bilera bat egiten ari zirela atxilotu zuten. Garzón epaileak talde terroristako kide izatea egotzi zion, eta ia hiru urte eman zituen prebentziozko espetxealdian.
2012an, hainbat dokumental zuzentzen hasi zen, eta, haien artean, nabarmentzekoa da Passatgeres izeneko lehen lana. 2017an, Euritan filma zuzendu zuen Irati Gorostidirekin batera, eta 2017ko Kimuak katalogorako hautatu zuten. 2021ean kartzelan izandako bizipenak eta ostean sortutako arrakalak azaltzeko 918 gau dokumentala zuzendu zuen; Kartzelako gauek jarri diote izena jaialdietan aurkezten eta sariak lortzen dabilen dokumentalari.
Egun, kultur kudeaketan lan egiten du. Hiriartea egitasmoaren zuzendaria izan zen Iruñeako Udaleko egitasmoa, gerora gobernu aldaketarekin bertan behera geratu zen. Ondoren Arte Garaikideko Uharte Zentroan lan egin du eta baita Kontadores (Donostia) zentroko koordinatzaile gisa ere bai. Duela hiru urtetik, Pentsartean taldea koordinatzen du Tabakalera (Donostia) zentroan.

### 918 gau

Argia aldizkarian esan zuenez, filma espetxealdiaren istorioa da, baina aurrekoarena, espetxealdiarena eta ondorengoarena. Lehen pertsonan kontatuta, haren barruko hausnarketak, pentsamenduak... azaltzen ditu, prozesu horretan guztian. Film esperimentala da, ez du ohiko narratibekin funtzionatzen; halere, denbora tarte hartan izandako sentsazio eta egoteko modu batzuen narrazioa egiten du.

#### Sariak

DocLisboan filma onenaren saria
Torino Film Festival filma onenaren saria
Pontevedrako Novos Cinemasen Latexos saria
Punto de Vista ikuslegoaren saria eta epaimahaiaren aipamen berezia

## Erreferentziak

* ↑ (Gaztelaniaz) «Arantza Santesteban: “Después de la cárcel entiendo que es necesaria una retirada”» Diario de Navarra 2022/03/17.
* ↑ tabakalera.eus
* ↑ «Aizu! AEKren aldizkaria - Arantza Santesteban: “Ikuslea gero eta akritikoagoa da”» aizu.eus (Noiz kontsultatua: 2023-03-22).
* ↑ (Gaztelaniaz) Santesteban, Arantza. (2020). «Hiriartea: crónica de un proyecto frustrado por una mala práctica en las políticas culturales» Principe de Viana (Iruña: Principe de Viana Aldizkaria) 276: 281-289. ISBN 0032-8472..
* ↑ Gorostidi, Juan. «Arrozteak zabal ditzakeen bideetan barrena» Berria (Noiz kontsultatua: 2023-03-22).
* ↑ «Gutako bakoitzaren intimitatean intimitate komun bat dago» Argia 2770.

## Kanpo estekak

* Datuak: Q109527091
# Arantza Santua

Arantza Santua, kristau tradizioaren arabera, Kristoren buruan gurutziltzatu aurretik jarritako Koroa Santuaren arantza bat da. Pasioaren tresna hau Jesusi egotzitako erlikietako bat da.

## Aleak elizetan

Ehunka eliza dira bat erlikia gisa gordea dutela aldarrikatzen dutenak. Dozenaka kontatu zituen Espainian 17. mendeko idazle batek, Gil González Davilak, zeinaren iritziz Jesusen burua ukitu zutenak 72 izan ziren, baina Koroan gehiago ere egon ziren.
Euskal Herrian badira behintzat bi ale, bat Gasteizko Berroztegieta herrian gordea 1555. urtetik, eta Aste Santuko prozesio batean ateratzen ohi dena. Iruñeko Katedralean 15. mendeko erlikia-ontzi bat dago, Arantza Santuarena, baina Hilobi Santuaren erlikia delakoa ere (toki berean gordea eta lehenagokoa 13. mendekoa) inoiz Arantza Santuaren izenarekin ere ezaguna zen, bertan beste arantza bat egon zitekeela uste delarik (gero bertatik mugitua nonbait).
Erroman 19 arantza omen daude, horietatik aipagarriak :
* Jerusalemgo Gurutze Santuaren basilikan, bi elkarren ondoan jarriak.
* San Pedro basilikan.
Florentzian beste 27 arantza, batez ere aipagarriak:
* Santa Croce basilikan,
* Santa Maria del Fiore katedralean.

## Erreferentziak

* 1 2 (Frantsesez) Fleury, Charles Rohault de. (1870). Mémoire sur les instruments de la passion de N.-S. J.-C.. L. Lesort (Noiz kontsultatua: 2023-04-07).
* ↑ (Gaztelaniaz) Domínguez Moreno, José María. (2019). «Reliquias de la Pasión de Cristo en Extremadura» funjdiaz.net (Revista de Folklore) 445 (Noiz kontsultatua: 2023-04-07).
* ↑ (Gaztelaniaz) «Berrostegieta - Entidad local menor» www.vitoria-gasteiz.org (Noiz kontsultatua: 2023-04-07).
* ↑ (Gaztelaniaz) «Semana Santa - Turismo en Vitoria-Gasteiz» www.vitoria-gasteiz.org (Noiz kontsultatua: 2023-04-07).
* ↑ Aguirre, Javier Martínez de. (2002). «Los relicarios góticos del Santo Sepulcro (siglo XIII) y de la Santa Espina (siglo XV) de la catedral de Pamplona» Príncipe de Viana 63 (226): 295–326. ISSN 0032-8472. (Noiz kontsultatua: 2023-04-07).
* ↑ France, Jean-Pierre Dalbéra from Paris. (2011-06-14). Reliques de la vraie Croix et de la Passion dans la chapelle Sainte-Hélène. (Noiz kontsultatua: 2023-04-07).
* ↑ Gaillard, Michèle. (2001). «Les Reliques. Objets, cultes, symboles» Medievales: Langue, textes, histoire (40): 167–170. ISSN 0751-2708. (Noiz kontsultatua: 2023-04-07).

## Kanpo estekak

* Datuak: Q3944506
* Multimedia: Holy Thorn / Q3944506
# Arantza azpiko muskulu

Arantza azpiko muskulua edo muskulu infraespinosoa bizkarreko muskulua da, eskapulako hobi infraespinosotik trokiterrera zabaltzen dena. Muskulu hori azalekoa da, baina faszia handi batek estaltzen du, eta horrek zanpatu egiten du eskapularen kontra.
Eskapularen hobi infraespinosoren barneko bi herenetan sortzen da, eta humeroaren tuberkulu nagusian txertatzen da, muskulu supraespinosoaren atzetik.

## Erreferentziak

* ↑ Euskalterm: [Traumatologia Hiztegia] [2017]

## Kanpo estekak

* Datuak: Q19087
* Multimedia: Infraspinatus muscles / Q19087
# Armagnac-Ténarèze kantonamendua

Armagnac-Ténarèze kantonamendua Frantziako kantonamendu bat da. Gers departamenduan dago, Okzitania (eskualdea) eskualdean. Guztira 16 udalerri ditu eta Eauze da bere hiriburua.

## Kanpo estekak

* Datuak: Q17173876
# Armagh

Armagh (gaeleraz Ard Mhacha, "Machako mendilepoa") Ipar Irlandako hiria da eta bertako bost hiri zaharrenetakoen artean dago, Ulsterreko eskualdean, Armaghe konderrian. Ipar Irlandako erlijio hiriburua da, artzapezpikutegi katolikoa eta protestantea baititu.

## Historia

Hiria IV. mendean sortu zuten. San Patriziok han antolatutako apezpikutegiari esker (445), Irlandako erlijio hiriburua (monasterio eskola famatua) eta politikoa bihurtu zen. Monasterio horretan zegoen Armagheko liburua egun Dublingo Trinity Collegen gordeta dago.
IX. mendean eskandinaviarrek konkistatu zuten. Diotenez, Irlandako uharteko errege mitiko Brian Boru San Patrizio katedralean hilobiraturik dago: horrek erakusten du X. mendearen inguruan Armaghek zuen garrantzia. 1189an John de Courcy zaldun normandiarrak Ulsterreko konkistaren bidean Armagh harpilatu zuen.
XVII. mendetik aurrera, Armagh "santuen eta ikasleen hiria" ezizenaz ezagutu zen, izan ere Erret Eskola sortu baitzen 1608an eta Armagheko Obserbatorioa 1790an.

## Ondasun nabariak

* San Patrizio katedral protestantea, Irlandako elizarena: K.o. 445ean eraiki zen baina historian zehar 17 aldiz suntsitu da. Egungo katedrala 1834 eta 1840 artean berreraikitakoa da.
* San Patrizio katedral katolikoa: 1840 eta 1904 artean eraikia, estilo neogotikoan.
* Armagheko Obserbatorioa (1790) eta Planetarioa (1968).
* Liburutegi Publikoa, 1771n eraikia.

## Herritar ezagunak

* Ian Paisley (1926-2014), politikari unionista.

## Iruditegia

* San Patrizio katedral protestantea, Irlandako elizarena
* San Patrizio katedral katolikoa
* Armagheko Planetarioa
* Armagheko Liburutegi Publikoa

## Hiri senidetuak

Armagh ondorengo hiriarekin senidetuta dago:
* Razgrad (Bulgaria)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q193452
* Multimedia: Armagh / Q193452
# Armagh GAA

Armagh GAA edo Armagh County Board of the Gaelic Athletic Association (irlanderaz Cumann Lúthchleas Gael Coiste Chontae Ard Mhacha) Ipar Irlandan dagoen Ulster probintzian kokatuko Armagh konderriko gaeldar jokoetako talde bat da. Taldearen koloreak laranja eta zuria dira, konderriaren kolore ofizialak hain zuzen ere.
Etxeko partiduak Armagh hiriko Athletic Grounds estadioan jokatu ohi ditu.

## Tituluak
### Futbol Gaelikoa
#### All-Ireland Senior Football Championship

| Konderria | Irabazitako finalak | Galdutako finalak | Irabazitako txapelketak urtez-urte |
| Armagh | 1 | 3 | 2002 |

#### National Football League

| Konderria | Irabazitako finalak | Galdutako finalak | Irabazitako ligak urtez-urte |
| Armagh | 1 | 3 | 2005 |

## Kanpo estekak

* Armagh GAA taldearen webgune ofiziala (Ingelesez)
* Datuak: Q1778370
* Multimedia: Armagh GAA / Q1778370
ieaElkarte Atletiko Gaelikoaren Liga Nazionalak (2018ko denboraldia) :
# Armagh konderria

Armagh konderria (Contae Ard Mhacha irlanderaz), Erresuma Batuko Ipar Irlanda osatzen duten sei konderrietako bat da. Britainiaren agintaritzapean dago.
"Fruitu Baratza konderria" (Orchard County) ezizenez ezagutua da, sagasti zabal eta ugari asko baiditu. Bere hiri garrantzitsuena Armagh da, nahiz eta Craigavonen metropoli eremua haundiagoa izan. 1.254 Km² azalera du eta 159.085 biztanle ditu.
Konderriak iparraldean Neagh aintzirarekin egiten du muga, ekialdean Downeko konderriarekin, hegoaldean Loutheko konderriarekin Irlandako Errepublikan, eta mendebaldean Tyroneko konderriarekin eta Monaghaneko konderriarekin.
Ipar Irlandako gatazka garaian Armagh konderriaren hegoaldea Europa mendebaldeko eremu militarizatuena omen zen. Eskualdea IRAren gotorlekua izan da eta ondorioz konderriak "Bidelapurren Konderria" ezizena jaso du ("Bandit Country"). Hegoaldeko biztanlegoaren %90 inguruk bere burua errepublikartzat du eta britainiar okupazio militarraren aurka dago.

## Geografia

Blackwater ibaiak Tyroneko konderriarekin ezartzen du muga. Bann ibaiak Armagh konderria iparretik ekialdera gurutzazen du, urak Neagh aintziran isuriaz. Konderriaren mendiak Silver Guillion, Carrigatuke eta Camlough dira.
Armagh konderriari dagozkion diren uharte asko daude Neagh lakuaren eremuan: Coney Uhartea, Derrywarragh Uhartea edo Padian dira horietako batzuk.

## Hiriak eta herriak

Metropoli eremu handiena Craigavon da 57.865 biztanlerekin, bertan Craigavon, Lurgan eta Portadown dira partaide garrantzitsuenak. Bestalde aipatu behar da Newry hiriaren mendebaldeko auzoa ere Armagheko konderrian dagoela.
* Lurgan/an Lorgain (23.000 biztanle)
* Portadown/Port a' Dúnáin (22.000)
* Armagh/Ard Mhacha (14.590), hiriburua
* Craigavon/Creag Abhann (12.500)
* Tandagree/Tóin re Gaoith (3.050)

## Historia

IV menderarte Ulaid leinuaren lurraldea izan zen, baina Hiru Collen inbasioaren ondoren XII menderarte Colla "gorria" leinua izan zen nagusi. Konderria hainbat baroierritan banatu zen ondoren eta bakoitzaren jabetza jauntxo desberdinek hartu zuten; O'Rogan, O'Neill eta O'Larkin besteak beste. Normandiarren indarrak gora egin ahala MacCann leinua jabetu zen lurralde guztiaz.

## Ondasun nabarmenak

* Armagheko San Patrizio katedrala
* Gosford gaztelua
* Emain Macha, Irlandako antzinako gotorlekua
* Slieve Gullion mendia

## Pertsona ezagunak

* Ian Paisley (1926- ), politikaria.

## Iruditegia

* Armagheko San Patrizio katedral katolikoa
* Armagheko San Patrizio katedral protestantea
* Gosford gaztelua
* Emain Macha
* Craigavoneko aintzirak
* Slieve Gullion mendia

## Kanpo estekak

* Datuak: Q192761
* Multimedia: County Armagh / Q192761
# Armagh (Quebec)

Armagh Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Bellechasse konderriko eskualde udalerria da.. 2011ko zentsoaren arabera 1,491 biztanle zituen 168.36 kilometro koadroko azaleran.

## Kanpo estekak

* Datuak: Q2861708
* Multimedia: Armagh, Quebec / Q2861708
# Armagintzaren Museoa

Armagintzaren Museoa Eibarren dagoen industria eta armagintza museo bat da. Hiriko industria berezko ezagunenaren izena darama, baina Eibarko industria jarduera orokorraren historia egiten du. Aguirre y Aranzabal (AYA) eskopeta-fabrika zaharreko 5. solairuan dago, egun Portalea deritzon udal eraikin publikoan.
Eibarko armagintzaren tradizioa, industria-ondarea eta oroimen historikoa gordetzea eta zabaltzeko xedea du. Langintza horren historiaren eta teknologiaren bilakaeran ibilbidea dago erakus-aretoetan, XIV. mendetik hasi eta XXI. mendera arte. Horrekin batera, Eibarren ondare industriala ere gorde eta erakusten da bertan. Eibarren fabrikatutako produktu asko eta era askotakoak (bizikletak, motorrak, josteko makinak...), oso marka ezagunetakoak: Alfa, Lambretta, G.A.C., Orbea, B.H., El Casco, Boj, Jata, Solac...

## Iruditegia

* Sarrerako plaka.
* Erakusketa bat, museoko geletako batean.
* BH pistolen publizitatea.
* EDE markako konpasak, Eibarren eginak.
* XX. mendearen hasierako armak.
* Alfa, josteko makina.

## Erreferentziak

* ↑ «Armagintzaren Museoa — Kultura — Eibarko Udala» www.eibar.eus (Noiz kontsultatua: 2018-10-01).

## Kanpo estekak

* Webgune ofiziala.
* Datuak: Q9047066
* Multimedia: Museo de la Industria Armera de Éibar / Q9047066
# Armageddon

    Artikulu hau 1998ko filmari buruzkoa da; beste esanahietarako, ikus «Armagedon (argipena)».
Armageddon Michael Bayk zuzendutako 1998ko filma da, eta munduaren amaiera eragin dezakeen lurraren aurka talka egingo duen meteoritoak eragindako kalteak kontatzen ditu. Ameriketako Estatu Batuetan 1998 uztailaren 1ean estreinatu zen.

## Ikus, gainera

* Hondamendi filmen zerrenda

## Kanpo estekak

* (Ingelesez) Filmearen fitxa IMDB.com webgunean.
* Datuak: Q208344
* Multimedia: Armageddon (1998 film) / Q208344
# Armagedon (argipena)

Armagedon, Harmagedon edo Armageddon terminoak hainbat adiera du:
* Armageddon (1998), Michael Bayk zuzendutako filma, Bruce Willis protagonista duena.
* Armaggedon (1997ko filma), Rutger Hauer protagonista duena
* Armaggedon (1977ko filma), Alain Jessuak zuzendutako film frankotitaliarra.
* Armaggedon (1962ko filma), Mijaíl Izrailevek zuzendutako sobietar filma.
# Armagh (Pennsylvania)

Armagh Pennsylvaniako borough bat da. Indiana konderrian kokatua dago. 2010ean 122 biztanle zituen, 0,15 kilometro koadrotan banatuta.

## Ikus, gainera

* Indiana konderria

## Kanpo estekak

* Datuak: Q1134863
* Multimedia: Armagh, Pennsylvania / Q1134863
# Armand Frappier

Armand Frappier (Salaberry-de-Valleyfield, Québec, 1904ko azaroaren 26a - Montreal, 1991ko abenduaren 17a) kanadar mikrobiologoa izan zen.
Montréaleko Unibertsitatean egin zituen ikasketak. BCG (bacille Calmette-Guérin) txertoa, tuberkulosia eta haurren leuzemiari buruzko ikerketak egin zituen batez ere. BCG txertoaren eraginkortasuna frogatzen aurrenetakoa izan zen. Montréaleko Mikrobiologia eta Higiene Institutua sortu zuen, Institut Armand-Frappier deitua 1975. urteaz geroztik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2861855
* Multimedia: Armand Frappier / Q2861855
# Armand Guillaumin

Armand Guillaumin (Paris, 1841eko otsailaren 16a - Orly, 1927ko ekainaren 26a) frantziar margolari inpresionista izan zen.
Suitzako Akademian ikasi zuen eta han Paul Cézanne eta Camille Pissarro ezagutu zituen. Zortzi erakusketa inpresionistetatik seitan parte hartu zuen. 1886an Vincent Van Goghen lagun egin zen. Loteria irabazi ondoren, 1891tik margolaritzan bakarrik aritzeko aukera izan zuen eta funtzionario-lana utzi zuen. Kolore biziak eta Paris aldeko eta Mediterraneo aldeko paisaiak erabili zituen. Crozant eskolako burua izan zen.

## Iruditegia

* Sena, 1867
* Zuloa elurretan, 1869, Musée d'Orsay
* Paisaia, 1870
* Senako ikuspegia, Paris, 1871, Museum of Fine Arts, Houston
* Eguzkia sartzea Ivryn (Soleil couchant à Ivry), 1873, Musée d'Orsay
* La Place Valhubert, 1875
* Ibai-eszena, c. 1890
* Belar-metak, c. 1890-1895
* Agay, circa 1901
* Paisaia elurtua Crozanten
* Paisaia aurriekin, 1897

## Kanpo estekak

* Datuak: Q436844
* Multimedia: Jean-Baptiste Armand Guillaumin / Q436844